Premier League gjør det strengere for spillerne å reagere: Dommerne skal beskyttes bedre
ARTIKKELEN ER OVER TRE ÅR GAMMEL Det har lenge vært en diskusjon, både i England og i mange andre land, om spillernes rettigheter har vært for gode – og dommernes ditto dårlige – under fotballkamper. Men fra seriestart om tre uker, kan vi få se en annen tone på arenaene. Følgende er bestemt fra høyeste hold i Premier League: * Rødt kort – hvis en spiller konfronterer en i dommerteamet og bruker offensivt, fornærmende eller ufint språk, eller gestikulerer overfor en i teamet. * Rødt kort – hvis en spiller oppsøker en i dommerteamet og berører han på en aggressiv eller kontroversiell måte. Så er det gult kort for: * Respektløs oppførsel overfor en i dommerteamet. * En aggressiv respons på avgjørelser. * Konfronterer en i dommerteamet ansikt til ansikt. * Løper mot en i dommerteamet for å klage på en avgjørelse. * Offensiv, aggressiv og fornærmende språk, og/eller gestikulering overfor en i dommerteamet. * Fysisk kontakt med en i dommerteamet. * Minst et gult kort hvis to spillere eller flere omringer dommeren eller en i teamet hans. Dette gjelder både spillere og managere. I de siste fem sesongene, har ingen spiller blitt utvist for fornærmelser eller stygt språk mot dommerne, skriver BBC. – Over noe tid, har flere spillere gått over streken. Vi måtte gjøre noe, og dette vil ikke lenger bli tolerert. Det skal fortsatt være en fartsfylt idrett, der spontane reaksjoner kan forekomme, men det har gått for langt. Derfor gjør vi disse endringene, sier Premier League-sjef Richard Scudamore. – Det er gledelig å lese at FA, Premier League og English Football League nå i fellesskap også kjører sterkt fokus på å redusere usportslige handlinger. Toppfotballen er de store utstillingsvinduene som flere millioner følger med på, og da er det viktig at det slås hardt ned på usportslige handlinger som neppe er det folk har kommet for å oppleve. Premier League har mildt sagt en rekke spillere og trenere som er store profiler og som mange unge ser opp til. Derfor er det viktig at disse fremstår med god oppførsel og viser gode holdninger, sier FIFA-dommer Svein-Erik Edvartsen, som også er seksjonsleder for samfunnsansvar i Norges Fotballforbund, til VG. – De senere sesongene har man sett en økende tendens til å undergrave dommernes autoritet. Det er uheldig, og det er bra at det nå tas grep. Det har vært samme fokus både i EM og Norsk Toppfotball, og det er veldig bra at Engelsk fotball nå også tar skikkelig grep, sier Edvartsen.Champions League Europaliga Nedrykk
Nå kommer kortene kjapt opp ved for kraftige protester, gestikuleringer og berøring av dommeren. Premier League gjør endringer før denne sesongen. gestikuleringer og berøring av dommeren. Premier League gjør endringer før denne sesongen.